Den - Wikipedia

# Den

### Diwar Wikipedia, an holloueziadur digor

Ar pennad-mañ n'eo ket peurechu c'hoazh ; ma fell deoc'h labourat warnañ deuit da welout ha lakait hoc'h ali e pajenn ar gaozeadenn.

| Den |

Homo Sapiens
Rummatadur klasel
Riezad : | Loened
Skourrad : | Chordata
Kevrennad : | Vertebrata
Urzhiad : | Primated
Kerentiad : | Hominidae
Genad : | Homo
Anv skiantel
Homo Sapiens Sapiens Linnaeus, 1758

Ar pennad-mañ a denn d'ar vevoniezh

An Den, (liester Tud ha Denennoù) a c'hell bezañ termenet diwar savboentoù bevoniel, sokial ha speredel.

## [kemmañ] Yezh

- Ar ger den a c'hall talvezout gwaz, pried, evel en dro-lavar ma den.

## [kemmañ] Bevoniezh

Renket eo an Den er spesad Homo sapiens (e latin "Den a oar traou") hag ur primat hag un draoudroadeg eo. Aparchañtañ a ra ouzh dreistfamilh Hominided gant an holl varmouzed : chimpañzeoù, gorilhed, orang-outanged ha gibboned.
An denennoù a zo ur c'herzhed sonn ganto hag e lez dieub an izili a-us evit daouarnañ an traoù ha ganto eo ivez un empenn diorroet-tre a ro dezho ar varregezh evit ar preder difetis, ar c'homz, al lavar hag an imbroud-spered. Meur a ouizeien a gred eo deuet seurt emdroad an Den diwar ezhomm redek war hir tennadoù. Ha n'eus nemet un nebeud a loened a zo gouest d'ober evel-se.

## [kemmañ] Spered an den

Perzhioù disheñvel an eil diouzh egile a zo da spered pep Den. Reiñ a ra dezhañ ur c'hundu kemplez hag ennañ al lavar. Kuriusted hag arsellerezh a zo lakaet alies evel abeg an emskiant hag hini al liammoù etre ar spered hag ar c'horf.
Evit studiañ mont-en-dro ar spered eo bet savet kelennoù ar bredoniezh, ar bredvezegiezh hag ar bredelfennerezh.
E kredennoù a gaver er relijionoù e vez pouezet war meizad an ene evel perzh dibar ar vevenn denel ha war ezhomm azeuliñ un doue pe meur a zoue pe teuzioù|deuzioù.
Ar brederouriezh a glask kompren pep a veizad o tennañ d'ar spered denel e pep keñver.
Leun eo an arzoù, ar sonerezh hag al lennegezh eus oberennoù o fal dezho eztaoliñ ar meizadoù-se hag ar santimantoù.

E-keñver ar gevredigezh hag ar sevenadur :
An dud a zo bevien sokial dre hêrezh. Krouiñ a reont frammoù sokial kemplez, enno un toullad bras a strolloù o kenlabourat koulz hag o kevezañ an eil gant ar re all.
Gwelout a reer ar c'hunduioù etre broadoù, riezoù, strollerezhioù ha familhoù hag ivez e live ar c'humuniezhoù hag an hiniennoù.
Diouzh-se e teu diorroadur an deknologiezh hag ar skiant evel kenderc'hadoù ar gevredigezh ha re an ober hiniennel.
Diouzh an etreoberioù-se e teu ivez ar sevenadur pa en em sil er gevredigezh talvoudegezhioù, kredennoù, gwengeloù, lidoù, hengounioù, boazioù, reoladoù kevredigezhel.

## [kemmañ] Kredennoù o tennañ d'an Den

Meur a savboent a vez extaolet e-keñver natur ha sustañs an Den.

- Danvezelouriezh : n'eo ket an denennoù bevien fizikel hep perzhioù speredel pe dreistnaturel hepken. Degemer a reont an [[naturojavascript:insertTags('','','Link title');Link titleuriezh]] ha ne zegemeront ket an dreistnaturouriezh.
- Hervez menozioù ar relijionoù abrahamek, fizikel ha speredel eo natur an Den a zo bet krouet evel skeudenn Doue. Hervezo e c'hello chañch e stad en dazont goude ma ne vo ket ar bed-mañ.
- Hollzoueegezh : p'eo an denennoù elfennoù eus ar bed krouet gant Doue ha diouzh-se elfennoù Doue int asembles, rak Doue eo ar bed hag ar c'hontrol.
- Nes d'an hollzoueegezh eo an hollenzoueegezh a laka ar bed da vezañ Doue, met brasoc'h eo Doue eget ar bed. An unegezh, al loenegezh, relijion ar Veda ha meur a stumm prederouriezh ar Reter a zispak menozioù heñvel.

Adtapet diwar "http://br.wikipedia.org../../../d/e/n/Den.html"

Rummadoù ar bajenn: Labour a Chom | Marmouz | Denelezh

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Afrikaans
- Aragonés
- العربية
- Asturianu
- Български
- বাংলা
- Bosanski
- Català
- Česky
- Чăвашла
- Dansk
- Deutsch
- ཇོང་ཁ
- Ελληνικά
- English
- Esperanto
- Español
- Euskara
- فارسی
- Suomi
- Français
- Arpitan
- Frysk
- Gaeilge
- Galego
- עברית
- Hrvatski
- Krèyol ayisyen
- Interlingua
- Bahasa Indonesia
- Ido
- Íslenska
- Italiano
- ᐃᓄᒃᑎᑐᑦ
- 日本語
- Lojban
- 한국어
- Kurdî / كوردي
- Kernewek
- Latina
- Limburgs
- Lingála
- Lietuvių
- Македонски
- Bahasa Melayu
- Nahuatl
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Иронау
- Polski
- Português
- Runa Simi
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Kiswahili
- ไทย
- Tagalog
- Türkçe
- Oyghurque
- Українська
- اردو
- Tiếng Việt
- West-Vlams
- ייִדיש
- 中文
- Bân-lâm-gú
- 粵語